מרבית האנשים נפגעים במהלך חייהם בנסיבות שונות ומרבית הפגיעות גורמות לכאבים בדרגות חומרה שונות, כך למשל במקרים של תאונות, חבלות או פציעות אשר עלולות לקרות לכל אחד מאיתנו אבל "המועדים" יותר הם אלו העוסקים בפעילות גופנית מאומצת ואחרת על בסיס קבוע.
ספורטאים המצויים כל העת בסביבה תחרותית מאמצים את גופם עד למקסימום האפשרי, ולעיתים, מעבר למותר כדי להשיג עוד הישג ספורטיבי., הם, יותר מכולם, חשופים לפציעות המלוות בכאבים. במקרים רבים מטפלים מייד לאחר הפציעה על ידי קירור המקום בעזרת קרח. כאן גם עוטפים שרירים מאומצים באמצעות חבישות קרח כדי להוריד נפיחות ולהרגיע את המקום.
ישנן כיום שיטות שונות לטיפול בכאבים ופציעות ספורט, אחת החדישות שבהן נקראת קריותרפיה (טיפול בסאונת קור) – בתרגום חופשי "קריו" משמעותו קור ותרפיה משמעותה טיפול. מקור השיטה הוא ביפן שם נהגו לקרר איברים של סובלים מכאבים לטמפרטורות נמוכות מתוך אמונה שהדבר מועיל לבריאות ותורם לריפוי מכאובים וחוליים שונים. כמו בתורות רפואה אלטרנטיביות אחרות (דיקור סיני, שיאצו וכדומה) הטיפול תפס בשנים האחרונות אחיזה גדולה יותר בתרבות המערב וכיום עושים בו שימוש במגזרים שונים, ובמיוחד בקרב ספורטאים חובבים. מי שתומך בשיטה מאמין כי היא מסוגלת לרפא בעיות רבות מאוד ובין היתר כאבים כרוניים בפרקים ובשרירים, אסתמה, בעיות עור, בעיות בתפקוד מיני וכן, בתופעות נלוות כמו עייפות כרונית, בעיות שינה, ובנוסף, בעיות נפשיות כגון דיכאון, מצבי מתח ועוד.
מומחים ומטפלים בתחום טוענים כי ניתן לטפל גם בבעיות גופניות סיסטמיות על ידי חשיפת הגוף לטמפרטורות נמוכות. החשיפה לזמן קצוב עוזרת להמרצת זרימת הדם וכאשר הגוף מרגיש בקור הוא מפעיל מנגנונים לכיווץ כלי דם פריפריים. הדבר מספיק להגעת דם לאיברים חיוניים אך פחות מגיע לעור. בנוסף, נוצרת ירידה בפעילות המטבולית של התאים וכך נותרים תאים חזקים ואילו החלשים לא שורדים. הקור מעודד שחרור משככי כאבים כמו אנדורפינים ובכך עוזר להפחתת דלקות וכאבים. כאשר יוצאים מהטיפול לטמפרטורות של כ-25 מעלות הגוף מגיב מייד בהמרצת מחזור הדם שמצליח לשטוף החוצה את כל התאים המתים. האנדורפינים במשוחררים אחראים גם על שיפור מצב הרוח, וכך, תרומתם הנוספת.
טיפול מקומי כדי לטפל בבעיות מקומיות כמו שומות, יבלות וכדומה. טיפול זה נעשה באמצעות חנקן נוזלי המקפיא את הנקודות הללו וגורם להריגת התאים בהם. לאחר זמן מה הנגע העורי נושר ותאים חדשים מופיעים. טיפול מקומי אחר הוא לספורטאים שנפגעים בעת פעילות וריסוס המקום הנפגע באמצעות חנקן נוזלי מסייע להחזירם לפעילות מיידית.
הטיפולים האחרים הנחשבים להוליסטיים יותר נעשים לכל הגוף. המטופל נכנס רק עם בגד תחתון, גרביים, כפפות ומחממי אף ואוזניים לחדר הכנה שבו יש טמפרטורה נמוכה אבל לא קפואה. לאחר תקופת הסתגלות הוא מוכנס לסאונת קור מיוחדת עם טמפרטורה שמגיעה למינוס 100 מעלות ואף יותר.